ฝังเข็มแล้วสามารถท้องไหมคะ พอดีประจำเดือนมา2เดือนแรกค่ะและเดือนนี้ประจำเดือนยังไม่มาค่ะ ได้นอนกับแฟนเดือน6ค่ะพอเดือน7ประจำเดือนยังมาค่ะ แต่มาแค่นิดๆเองค่ะ พอถึงเดือนนี้ยังประจำเดือนยังไม่มาเลยค่ะ จะท้องหรือเปล่าค่ะ
สวัสดีค่ะ หากได้ฝังยาคุมกำเนิดมานานเกิน 7 วันแล้ว ก่อนที่จะมีเพศสัมพันธ์ ยาฝังก็จะออกฤทธิ์ในการป้องกันการตั้งครรภ์ได้แล้วค่ะ โดยจะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์เพียง 0.05% เท่านั้นสำหรับผลข้างเคียงของยาฝังคุมกำเนิดที่มักพบได้ เช่น มีเลือดออกกะปริดกะปรอย มีประจำเดือนมาบ่อย หรืออาจทำให้ประจำเดือนขาดหายไปก็ได้ ดังนั้น การที่ประจำเดือนมาในช่วง 2 เดือนแรก แล้วหลังจากนั้น ประจำเดือนขาดหายไป จึงน่าจะเกิดจากผลข้างเคียงของยาฝังคุมกำเนิดมากกว่าเกิดจากการตั้งครรภ์ค่ะ แต่หากกังวล ก็อาจลองตรวจหาการตั้งครรภ์ดูก็ได้ค่ะ